ଧନୁଆ ନଦୀ ଗରୀବ କରିଦେବ । ଚିନ୍ତାରେ ପଡ଼ିଛନ୍ତି ନଦୀକୂଳିଆ ଚାଷୀ। ଲଘୁଚାପ ବର୍ଷାରେ ଧନୁଆ ନଦୀ ଉବୁଟୁବୁ । ନଦୀରେ ବନ୍ୟା ଆସି ବାଲିପାଟଣା ଓ ନିମାପଡା ବ୍ଲକର ଶହଶହ ଚାଷ ଜମିରେ ବନ୍ୟାଜଳ ମାଡିଯାଇଛି । ବର୍ଷା ଆଭାବ ଯୋଗୁଁ ଚାଷ କାର୍ଯ୍ୟ କରିପାରିନଥିବା ଚାଷୀ ଏହି ଲଘୁଚାପ ବର୍ଷାରେ ଚାଷ କାର୍ଯ୍ୟ ଆରମ୍ଭ କରିବାକୁ ଚାହିଁ ବସିଥିଲେ । ହେଲେ ଏବେ ବନ୍ୟାଜଳରେ ଏସବୁ ବୁଡିଯାଇଛି । ଯଦି ଏହି ପାଣି ତିନି ଚାରିଦିନ ଭିତରେ ନଛାଡେ ସମସ୍ୟା ଉପୁଜିପାରେ ।
ଆସୁଛି ଆଉ ଏକ ଲଘୁଚାପ। ସାରା ଓଡିଶାରେ ଅଜାଡିବ । ଆସନ୍ତା ୯ ତାରିଖରେ ପଶ୍ଚିମ କେନ୍ଦ୍ରୀୟ ଓ ଉତ୍ତର ବଙ୍ଗୋପ ସାଗରରେ ସୃଷ୍ଟି ହେବ ଏହି ଲଘୁଚାପ। ଏହାର ପ୍ରଭାବରେ ୯ ଓ ୧୦ ତାରିଖରେ ଦକ୍ଷିଣ ଓଡିଶାର ଜିଲ୍ଲାଗୁଡ଼ିକରେ ପ୍ରବଳରୁ ଅତି ପ୍ରବଳ ବର୍ଷା ହେବ। ବିଶେଷକରି କଳାହାଣ୍ତି, ବଲାଙ୍ଗୀର, ବୌଦ୍ଧ, ସୋନପୁର ଓ କନ୍ଧମାଳରେ ପ୍ରବଳରୁ ଅତି ପ୍ରବଳ ବର୍ଷା ହେବ । ଏହିପରି ନୂଆପଡା, ନବରଙ୍ଗପୁର, ସମ୍ବଲପୁର, କୋରାପୁଟ ଗଞ୍ଜାମ ଓ ନୟାଗଡ ଜିଲ୍ଲାରେ ପ୍ରବଳ ବର୍ଷା ହେବ । ୧୦ ତାରିଖରେ ଗଜପତି, ଗଞ୍ଜାମ, କନ୍ଧମାଳ, କାଳାହାଣ୍ତି, ବଲାଙ୍ଗୀର, ନୂଆପଡା, ଓ ନବରଙ୍ଗପୁରରେ ପ୍ରବଳରୁ ଅତିପ୍ରବଳ ବର୍ଷା ହେବ। କେରାପୁଟ ରାୟଗଡା ଓ ମାଲାକାନାଗିରିରେ ପ୍ରବଳ ବର୍ଷା ହେବା ସମ୍ଭାବନା ରହିଛି ।
୨୪ ଘଣ୍ଟା ଭିତରେ ନବରଙ୍ଗପୁର ଜିଲ୍ଲାର ଉମରକୋଟରେ ସର୍ବାଧିକ ୬୨.୨ ମିଲିମିଟର ବର୍ଷା ହୋଇଛି । ଜୁନ ୧ ତାରିଖରୁ ଅଗଷ୍ଟ ୭ ତାରିଖ ଭିତରେ ୬୫୪.୬ ମିଲିମିଟର ବର୍ଷା ହେବା ବଦଳରେ ୫୭୪.୨ ମିଲିମିଟର ବର୍ଷା ହୋଇଛି। ଯାହାକି ସ୍ବାଭାବିକ ବର୍ଷା ଠାରୁ ୧୨ ପ୍ରତିଶତ କମ ବର୍ଷା ହୋଇଛି।
